**นโยบายและแผนการปฏิบัติงานด้านเทคโนโลยีสารสนเทศและการสื่อสาร (Action Plan)**

**โรงพยาบาลอรัญประเทศ**

**กลุ่มภารกิจด้านพัฒนาระบบบริการและสนับสนุนบริการสุขภาพ**

**วิสัยทัศน์ของศูนย์เทคโนโลยีสารสนเทศ**

สนับสนุนองค์กรให้ทํางานอย่างมีประสิทธิภาพ ถูกต้อง มั่นคง และปลอดภัย

**พันธกิจของศูนย์เทคโนโลยีสารสนเทศ**

ให้บริการระบบสารสนเทศที่สะดวก รวดเร็ว ปลอดภัยและเชื่อถือได้ตามมาตรฐาน

**วัตถุประสงค์**

1. พัฒนาระบบสารสนเทศให้ทันสมัย เอื้ออำนวยการปฏิบัติงานหน่วยต่างๆ ได้อย่างมีประสิทธิภาพ ทั้งด้านการบริการทางการแพทย์ การศึกษา การวิจัย
2. พัฒนาระบบฐานข้อมูลของโรงพยาบาล ให้ถูกต้อง เชื่อถือได้ ทั้งข้อมูลทางการแพทย์ ข้อมูลการเงิน ข้อมูลการบริหาร ข้อมูลบุคลากร
3. พัฒนาความรู้ด้านสารสนเทศแก่บุคลากรในโรงพยาบาล
4. ดูแลระบบสารสนเทศให้ดำเนินการได้ตลอดเวลา และเกิดประสิทธิภาพสูงสุด

**เป้าหมาย**

1. พัฒนา วางแผน และออกแบบระบบสารสนเทศของโรงพยาบาล โดยใช้เทคโนโลยีสารสนเทศที่เหมาะสม ทันสมัย และมีประสิทธิภาพ
2. บำรุงรักษาระบบคอมพิวเตอร์ และเครือข่ายให้เพียงพอต่อความต้องการ และมีเสถียรภาพ พร้อมใช้งานตลอดเวลา
3. บำรุงรักษาระบบฐานข้อมูลของระบบสารสนเทศโรงพยาบาล และระบบบริการเวชระเบียนให้ได้มาตรฐาน รักษาความปลอดภัยและความลับของข้อมูล โดยมีการสำรองข้อมูลอย่างสม่ำเสมอ และมีการกำหนด User และ Password
4. เชื่อมโยง และสังเคราะห์ข้อมูลจากระบบสารสนเทศโรงพยาบาล ระบบปัจจุบัน เพื่อใช้ในการบริหารการพัฒนาคุณภาพ ให้บริการดูแลรักษาผู้ป่วย
5. เพื่อเพิ่มพูนความรู้ และทักษะด้านเทคโนโลยีสารสนเทศให้เหมาะสมกับ สมรรถนะ และความรับผิดชอบของบุคลากร

**แผนงาน**

1. การบริหารจัดการระบบเทคโนโลยีสารสนเทศอย่างมีประสิทธิภาพ
2. จัดหาและพัฒนาระบบสารสนเทศและระบบบริหารจัดการฐานข้อมูลเพื่อสนับสนุนการบริหารจัดการและการบริการ ได้มาตรฐาน
3. พัฒนาระบบเครือข่าย เครื่องคอมพิวเตอร์และอุปกรณ์ต่อพ่วง
4. พัฒนาระบบความมั่นคง ปลอดภัย เครือข่ายคอมพิวเตอร์
5. พัฒนาความรู้ ความสามารถของบุคลากร เพื่อให้สามารถพัฒนา และใช้งาน IT อย่างมีประสิทธิภาพ

**การปฏิบัติดำเนินงาน**

**แผนงานที่** **1** การบริหารจัดการระบบเทคโนโลยีสารสนเทศอย่างมีประสิทธิภาพ

* มีคณะกรรมการเพื่อพัฒนาระบบสารเทศเป็นรูปธรรม เพื่อกำหนดนโยบายการขับเคลื่อนระบบสารสนเทศ ให้มีการพัฒนาอย่างต่อเนื่องและยั่งยืน
* มีการพัฒนาระบบข้อมูลและตัวชี้วัดของโรงพยาบาลให้มีมาตรฐานเพื่อให้ข้อมูลมีความถูกต้องและมีการนำไปใช้ประโยชน์ ร่วมกันอย่างมีประสิทธิภาพ

**แผนงานที่** **2** จัดหาและพัฒนาระบบสารสนเทศและระบบบริหารจัดการฐานข้อมูลเพื่อสนับสนุนการบริหารจัดการและการบริการ ได้มาตรฐาน

* จัดทำระบบสารเทศให้มีคุณภาพ ถูกต้อง ครบถ้วน มั่นคงปลอดภัย
* พัฒนาระบบสารสนเทศ ให้ทันสมัยตามโยบายกระทรวงสาธารณสุข Smart Disgital Hospital,Disgital Hospital
* พัฒนาปรับปรุงห้อง Data Center

**แผนงานที่ 3** พัฒนาระบบเครือข่าย เครื่องคอมพิวเตอร์และอุปกรณ์ต่อพ่วง

* มีการตรวจสอบเครื่องคอมพิวเตอร์ อุปกรณ์ต่อพ่วง ทุกหน่วยงาน ให้พร้อมใช้งานได้ตลอดเวลา
* ตรวจสอบ ดูแลให้หน่วยงานภายใน มีระบบเครือข่ายเชื่อมโยงภายในที่มีปะสิทธิภาพ น่าเชื่อถือ และมีความปลอดภัย

**แผนงานที่ 4** พัฒนาระบบความมั่นคง ปลอดภัย เครือข่ายคอมพิวเตอร์

* มีการปรับปรุงนโยบายด้านความมั่นคงปลอดภัย ด้านสารสนเทศ ด้านสำรองข้อมูล ด้านเครือข่ายคอมพิวเตอร์ ให้มีประสิทธิยิ่งขึ้น
* ทำข้อตกลงระดับบริการ (Service Level Agreement : SLA) กับหน่วยงานต่างๆ เพื่อเพิ่มคุณภาพการให้บริการ
* ทุกหน่วยงานทราบ แนวทางปฏิบัติ เรื่องการรักษาความมั่งคงปลอดภัยของข้อมูลสารสนเทศ

**แผนงานที่ 5** พัฒนาความรู้ ความสามารถของบุคลากร เพื่อให้สามารถพัฒนา และใช้งาน IT อย่างมีประสิทธิภาพ

* จัดโครงการพัฒนาสมรรถนะบุคลากร ด้านเทคโนโลยีสารสนเทศ ในระดับ มาตรฐานความรู้ตามที่กำหนด และสามารถประยุกต์ใช้ในการปฏิบัติงานได้
* จัดทำคู่มือการใช้งานโปรแกรม Hosxp โปรแกรม Hosoffice โปรแกรม Thairefer โปรแกรมPacs โปรแกรมการเงินและบัญชี และ โปรแกรมอื่นๆ
* จัดประชุมวิชาการทางด้าน IT สำหรับบุคลากร
* จัดส่งบุคลากรด้าน IT เข้ารับพัฒนาความรู้ตาม มาตรฐานวิชาชีพ IT